Marco Borriello

Marco Borriello (lahir 18 Jun, 1982 di Napoli, Itali) merupakan pemain bola sepak Itali yang bermain sebagai penyerang untuk A.C. Milan selepas musim yang cukup berjaya di Genoa C.F.C.. Beliau juga pernah bermain bersama beberapa kelab Itali yang lain termasuklah AC Milan, Sampdoria, Treviso, Reggina, Empoli, dan Triestina.

 Karier kelab 
Borriello memulakan karier bersama AC Milan akan tetapi, disebabkan tidak pernah diberi masa bermain yang cukup, beliau telah dipinjamkan ke beberapa kelab sebelum dan selepas kemunculan sulungya di Serie A pada musim 2002-03.

Pada 21 Disember, 2006, sewaktu menjalani musim penuh pertama bersama Milan, beliau telah didapati positif dalam ujian dadah selepas perlawanan ke-11 Serie A musim 2006/2007. Selepas keputusan ujian itu disahkan pada Januari 2007, beliau telah digantung sehingga 21 Mac.Borriello suspended after drug test Pada 21 Jun, beliau telah dijual kepada Genoa C.F.C. dalam perpindahan milik bersama dengan Milan yang berjumlah £1.3 juta menurut laporan.

Pada 26 September, 2007, Borriello membantu Genoa memperolehi kemenangan pertama dalam musim tersebut sejak kembali ke liga teratas bola sepak Itali, dengan jaringan hat-trick pertamanya dalam pertemuan dengan Udinese Calcio. Perlawanan tersebut berakhir dengan 3-2, di mana penyerang tersebut telah menyempurnakan sepakan penalti di minit ke-76. Lebih menariknya, sekali lagi dalam pertemuan dengan kelab yang sama pada 24 Februari, 2008, di Udine, Borriello menjaringkan satu lagi hat-trick, dalam kemenangan 5-3 di tempat lawan, dan menjadikan jumlah jaringannya dalam liga menjangkau 15 gol. Beliau menamatkan musim Serie A 2007-08 dengan 19 gol, ketiga di belakang dua pemain Juventus, Alessandro Del Piero dan David Trézéguet.

Pada 29 Mei, 2008 telah disahkan bahawa beliau akan kembali ke Milan dalam perjanjian yang melibatkan Davide Di Gennaro berpindah ke Genoa ditambah €10 juta.
Sejurus sebelum pengambilan Ronaldinho ke AC Milan, ejen Borriello telah mendakwa bahawa kliennya mungkin akan mencari peluang bermain bersama kelab lain sekiranya seorang lagi penyerang dibeli. Situasi tersebut bagaimanapun berjaya diselesaikan apabila kelab tersebut membeli Ronaldinho yang bermain sebagai pembantu penyerang ataupun sebagai pemain tengah yang menyerang.

 Karier antarabangsa 
Borriello menerima panggilan pertamanya bersama pasukan kebangsaan Itali untuk perlawanan persahabatan menentang Portugal, yang berlangsung pada 6 Februari, 2008, di Zurich, Switzerland. Beliau menggantikan Luca Toni dalam 20 minit terakhir perlawanan. Itali telah menang perlawanan tersebut 3-1.

 Peribadi 
Borriello membesar di kawasan San Giovanni a Teduccio di Napoli. Ayah beliau meninggal sewaktu beliau di usia remaja, dan beliau dibesarkan bersama adik-beradiknya Fabio dan Piergiorgio oleh ibu mereka Margherita. Beliau ketika ini telah bertunang dengan Belen Rodriguez.

 Kejayaan 
 Kelab 
 Kejohanan domestik 
Serie A: 1
Milan: 2003/2004

 Kejohanan antarabangsa 
Piala Super UEFA: 1
Milan: 2003
Liga Juara-Juara UEFA: 1
Milan: 2006/2007

 Rujukan 

Kategori:Kelahiran 1982
Kategori:Pemain A.C. Milan
Kategori:Pemain Empoli F.C.
Kategori:Pemain Genoa C.F.C.
Kategori:Pemain bola sepak Itali
Kategori:Orang hidup
Kategori:Pemain Serie A
Kategori:Pemain U.C. Sampdoria
Kategori:Pemain A.S. Roma
Kategori:Pemain Juventus F.C.
Kategori:Pemain West Ham United F.C.
Kategori:Pemain Carpi F.C. 1909
Kategori:Pemain Cagliari Calcio
Kategori:Pemain Atalanta B.C.
Kategori:Pemain Liga Perdana Inggeris
Kategori:Pemain UEFA Euro 2008‏‎